Twitter .td_uid_2_61f7c52fdc01e_rand.td-a-rec-img{text-align:left}.td_uid_2_61f7c52fdc01e_rand.td-a-rec-img img{margin:0 auto 0 0} L-NGO internazzjonali Amnesty International appellat lill-Unjoni Ewropea (UE) biex ma tħallix aktar immigranti jittieħdu lura l-Libja wara li jiġu nterċettati fil-baħar Mediterran. Hi spjegat li l-UE bdiet tassisti l-Gwardja tal-Kosta Libjana fl-2016 u żdied l-infurzar meta ġie ffirmat Memorandum of Understanding bejn l-Italja u l-Libja fit-2 ta' Frar 2017 u ġiet addottata d-Dikjarazzjoni ta' Malta li ġiet iffirmata ġurnata wara mill-mexxejja tal-UE fil-Belt Valletta. Skont l-NGO, madwar 82,000 irġiel, nisa u tfal ġew interċettati fl-aħħar ħames snin fil-baħar Mediterran u li dawn jinsabu f'riskju kbir li jintbagħtu l-ħabs mingħajr raġuni valida jew li jkunu torturati jew stuprati. Fl-2021 biss, Amnesty International qalet li l-Gwardja tal-Kosta Libjana interċettat 32,425 immigrant fil-baħar filwaqt li mietu 1,553 persuna fiċ-ċentru tal-Mediterran. Hi semmiet ukoll kif il-Gvern Libjan huwa responsabbli għal dan l-abbuż u wera dan billi ħatar lil Mohammed al-Khoja bħala Direttur tad-Dipartiment fil-Ġlieda kontra l-Immigrazzjoni Illegali (DCIM) meta dan stess kellu taħtu ċ-ċentru ta' detenzjoni Tariq-al Sikka fejn ġew irrappurtati diversi każijiet ta' abbuż. Matteo de Bellis, riċerkatur mal-NGO dwar l-Immigrazzjoni u l-Ażil, allega li l-ftehim bejn Malta, l-Italja, l-UE kollha u l-Libja wassal biex dawn il-persuni spiċċaw f'ċentri ta' detenzjoni u jaf jisparixxu mingħajr raġuni valida. Hu stqarr li l-Gwardja tal-Kosta Libjana qed tinżamm responsabbli mill-UE biex tfittex iċ-ċentru tal-Mediterran biex l-immigranti jittieħdu lura l-Libja, minkejja li dawn jaf jaffaċċjaw abbuż sever. de Bellis ippropona li l-ftehim mal-Libja jiġi mxolji u minflok, tingħata l-għajnuna neċessarja lil dawn l-immigranti li jinsabu f'periklu li jgħerqu. F'Ottubru tas-sena l-oħra, il-Papa Franġisku appella biex l-immigranti li jkunu salvati ma jerġgħux jintbagħtu lura l-Libja u pajjiżi oħra li mhumiex siguri u li hemm 'il-vjolenza'. F'Ottubru: "Tibagħtuhomx lura l-Libja" – Il-Papa dwar l-immigranti .td_uid_3_61f7c52fdc830_rand.td-a-rec-img{text-align:left}.td_uid_3_61f7c52fdc830_rand.td-a-rec-img img{margin:0 auto 0 0}